Predkladacia správa

Uznesením vlády SR č. 113 z 7.2.2001 pre kapitolu	Ministerstva zdravotníctva SR boli schválené finančné prostriedky z výnosov lotérií a iných  podobných hier vo výške 128 709 tis. Sk na zabezpečenie úloh, ktoré nie sú dostatočne financované prostredníctvom štátneho rozpočtu na rok 2001.

Ministerstvo zdravotníctva SR  ž i a d a   o zmenu použitia finančných prostriedkov z výnosov lotérií a iných podobných hier v roku 2001 nasledovne :

•	Zmenu rozpočtovanie Národného programu podpory zdravia - projektu č. 26 Hypertenzia v ordinácii praktického lekára (epidemiologický prieskum pod záštitou SHS a Spoločnosti praktického a rodinného lekárstva SLS a ASL) v sume 100 tis. Sk na oddiel 43 paragraf 03 podpoložka 641 01 nakoľko sa jedná o pracovisko II. internej kliniky LFUK  FN Bratislava.

•	Zmenu rozpočtovania Národného programu podpory zdravia - projekt č. 27 Nefarmakologické ovplyvňovanie dyslipidémie kolorektálnej neoplázie a imunodeficiencie faccium        M-74 v sume 770 tis. Sk na oddiel 43 a paragraf 03 podpoložka 641 01 nakoľko sa jedná     o Kliniku geriatrie Lekárskej fakulty UK vo FNsP akad. L. Dérera Bratislava.

•	Zmenu rozpočtovania z kapitálových transferov do bežných transferov v sume 1 000 tis. Sk na riešenie úlohy Snímače na meranie intrakraniálneho tlaku v zmysle požiadavky zdravotníckych zariadení, ktoré túto úlohu zabezpečujú.

V prílohe tohto materiálu je pôvodný rozpis schválených prostriedkov z výnosov lotérií               a iných podobných hier v kapitole MZ SR na rok 2001. Navrhovaná zmena nemá dopad na výšku rozpočtovaných prostriedkov  v kapitole MZ SR na rok 2001 z výnosov lotérií a iných podobných hier. 

Pripomienky Ministerstva financií SR boli v plnom rozsahu zapracované.